استرالیانین گونئی استرالیا ایالتین‌دکی رنمارک شهری یاخینلیغیندا دوشن اوچاق‌دا اولان بیری پیلوت، 3 نفر حیاتینی ایتیردی.
گونئی استرالیا پلیسی‌نین رسمی سایتین‌دان وئریلن آچیقلامادا، آدلاید شهرین‌دن یئرلی ساعاتلا 16.00دا هاوا‌لانان و ایچینده پیلوت ایله ایکی یولچوسو اولان اوچاغین، قالخیشین‌دان تخمینا یاریم ساعت سونرا هله بیلینمه‌ین سببله دوشدوگو قید ائدیلدی.
آچیقلامادا، رنمارک هاوالیمانی‌نین 4 کیلومتر باتیسین‌داکی ریورلاند بؤلگه‌سینه دوشدوگو تثبیت ائدیلن اوچاق‌داکی 3 نفردن قورتولان اولمادیغی ایفاده ائدیلدی.
آیریجا آچیقلامادا، اوچاغین دوشمه‌سین‌دن تخمینا ایکی ساعات یاریم سونرا داغینتینین تاپیلدیغی بیلگیسی پایلاشیلدی.
آدلاید‌دان رنمارکا تعلیم اوچوشو ائتدیگی ایفاده ائدیلن اوچاق‌دا اؤلن‌لرین کیملیک‌لری حاقیندا هله آچیقلاما وئریلمه‌دی.
اولای ایله ایلگیلی سوروشدورما باشلادیلدیغی قید ائدیلدی.
